Марио Кроненберг
Горещи нощи

chitanka.info

Нощта пак се спуска — измамно интимна,

гореща, безсрамна и мамещо нежна

Отнейде изплува Луната невинна

Потъвам в съня си — там пак ще те срещна…

Гласът ти пак гали ухото ми, мила,

и цялата нежност е в твойте очи…

От любов и целувки оставам без сила,

Луната ме милва със нежни лъчи

Всяко докосване пали вулкани,

изригва във гейзери бясно страстта

Оставаме после за миг бездиханни,

преди да потънем пак в нежността

Събудих се потен, горещ и самотен

Твоят образ отплува далече в нощта

Летях сякаш в самолет безпилотен,

отклонил се от курса си — към любовта

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.